63. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 115153 της 6/9 Νοεμ. 1989 (ΦΕΚ Β΄ 855) Καθορισμός διαδικασιών και ειδικών προϋποθέσεων για τη χορήγηση των παροχών της παρ. 4 του Νόμ. 1816/1988. Έχοντας υπόψη: α)Τις διατάξεις της παρ. 4 του άρθρ. 4 του Νόμ. 1816/1988 (ΦΕΚ 251/15.11.88 τ.Α΄), β)Την απόφασή μας 76609/89, με την οποία συγκροτήθηκε η ειδική επιτροπή για τη διαχείριση του λογαριασμού της παρ. 1 του αυτού ως άνω νόμου, αποφασίζουμε: Καθορίζουμε τις διαδικασίες και τις ειδικές προϋποθέσεις για τη χορήγηση των παροχών της παρ. 4 του νόμ. 1816/1988 ως ακολούθως: 1)Οι παροχές της παρ. 2 του άρθρ. 4 του Νόμ. 1816/1988, ενεργούνται μετά από αιτιολογημένη απόφαση της ειδικής επιτροπής της παρ. 3 του ίδιου άρθρ. 4. 2)Η ειδική επιτροπή για τις παροχές του εδάφ. α΄ της παρ. 2 του πιο πάνω άρθρου, αποφασίζει μέσα σε εύλογο χρόνο, ο οποίος δεν πρέπει να υπερβαίνει τους δύο μήνες από την υποβολή της αίτησης των ενδιαφερομένων. Οι δικαιούχοι για την παροχή έκτακτης χρηματικής ενίσχυσης, μαζί με την αίτηση πρέπει να υποβάλλουν και τα εξής δικαιολογητικά: Α.Για την περίπτωση θανάτου: α)Ληξιαρχική πράξη θανάτου, β)Υπεύθυνη δήλωση του άρθρ. 8 του Νόμ. 1599/ 86 ότι δεν θεμελιώνει δικαίωμα σύνταξης από το Δημόσιο ή άλλο φορέα υποχρεωτικής ασφάλισης. γ)Πιστοποιητικό του Δήμου ή της Κοινότητας οικογενειακής κατάστασης ή κληρονομητήριο. Β.Για την περίπτωση ατυχήματος: α)Απόσπασμα από το βιβλίο συμβάντων της οικείας αστυνομικής αρχής για τις συνθήκες του ατυχήματος. β)Πιστοποιητικό νοσοκομείου ή κλινικής για την τυχόν νοσηλεία και τη διάρκειά της. γ)Αποδείξεις των δαπανών νοσηλείας καθώς και φαρμακευτικής και φυσιοθεραπευτικής αγωγής. δ)Υπεύθυνη δήλωση του άρθρ. 8 του Νόμ. 1599/86, ότι δεν θεμελιώνεται δικαίωμα κάλυψης των δαπανών από το Δημόσιο ή άλλο φορέα υποχρεωτικής ασφάλισης ή ότι η κάλυψη είναι μερική. ε)Προκειμένου για προστατευόμενο μέλος οικογένειας πιστοποιητικό οικογενειακής κατάστασης. Γ .Για την περίπτωση ασθένειας: Τα δικαιολογητικά της προηγούμενης περίπτωσης, εκτός του δικαιολογητικού υπό στοιχ. 1. 3.Ανάλογα με τις ειδικές συνθήκες της κάθε περίπτωσης, ιδίως σε περιπτώσεις θανάτου αιφνίδιου, ατυχήματος ή βαρείας ασθένειας του δικαστή η ειδική επιτροπή μπορεί να αποφασίζει και αυτεπάγγελτα και χωρίς δικαιολογητικά ή μετά από εισήγησηπρόταση των δικαστικών ενώσεων, μέσα στο ίδιο εύλογο χρονικό διάστημα όπως πιο πάνω. 4.Για τη χρηματοδότηση ίδρυσης και λειτουργίας εντευκτηρίου δικαστικών λειτουργών (εδάφ. β΄ της παρ. 2) η ειδική επιτροπή αποφασίζει μετά από αιτιολογημένη εισήγηση-πρόταση των δικαστικών ενώσεων. Η εισήγηση-πρόταση, πρέπει να αιτιολογεί ειδικότερα την αναγκαιότητα ίδρυσης του εντευκτηρίου. 5.Για τις παροχές του εδάφ. γ΄ της παρ. 2, η ειδική επιτροπή αποφασίζει είτε αυτεπάγγελτα είτε μετά από αιτιολογημένη εισήγηση-πρόταση των δικαστικών ενώσεων ή άλλων επιστημονικών Συλλόγων ή Σωματείων. Ειδικότερα για τη χρηματοδότηση έκδοσης νομικών επιστημονικών μελετών από δικαστικούς λειτουργούς, η ειδική επιτροπή αποφασίζει ύστερα από αίτηση του συγγραφέα-δικαστή μαζί με τρία δακτυλογραφημένα αντίτυπα της υπό έκδοσης μελέτηςεργασίας. 6.Η καταβολή των χρηματικών ενισχύσεων, δαπανών και εν γένει χρηματοδοτήσεων σε εκτέλεση των αποφάσεων της ειδικής επιτροπής, γίνεται από την Οικονομική Υπηρεσία του ΤΑΧΔΙΚ, στα πλαίσια διαχείρισης του ειδικού λογαριασμού του άρθρ. 4 του Νόμ. 1816/88. Ανάλογα με την περίπτωση σχετικό ένταλμα πληρωμής που θεωρείται από τον πρόεδρο αυτής και βάσει αυτού εκδίδεται επιταγή Τράπεζας εις διαταγή του δικαιούχου ή των δικαιούχων. Τις επιταγές υπογράφει ο πρόεδρος της επιτροπής ή εξουσιοδοτημένο από την ίδια επιτροπή μέλος αυτής. Η απόφαση αυτή έχει ανάλογη εφαρμογή και για τη διαχείριση και τις παροχές του ειδικού λογαριασμού για τα μέλη του κύριου Προσωπικού των Νομικών Υπηρεσιών της Διοίκησης (τέως Ν.Σ.Κ.) της παρ. 2 του άρθρου 6 του ίδιου Νόμ. 1816/88. (Αντί για τη σελ. 224,405(α) Σελ. 224,405(β) Τεύχος 1179-Σελ. 11 Δικαστικά Καταστήματα 6.Β.ζ.63 